Author: SKCH

O ČO IDE?

NOVODOBÉ OTROCTVO

Využívanie nútenej práce a to i detskej v poľnohospodárstve, v továrňach, v domácnostiach...
Zneužívanie žien a detí v sexuálnom priemysle
Dlžné otroctvo, kedy pracovník nemá šancu splatiť svoje dlhy
Nútené odvody do armády a polovojenských oddielov
Predaj ľudských orgánov
Nútené sobáše

www.bezpecnecestovanie.iom.sk
Národná linka pomoci obetiam
0800 800 818

obchodovanie s ľuďmi

Čo pred odjazdom

Over si registráciu agentúry, ktorá ti sprostredkovala zamestnanie
Žiadaj presný popis pracovnej náplne a trvaj na tom, aby bol uvedený aj v pracovnej zmluve
Získaj si presné informácie o mieste pobytu a popis prípadnej práce v danom mieste
Daj známej alebo dôveryhodnej osobe kópiu pracovnej zmluvy, adresu alebo kontakt na miesto, kde sa budeš v danej krajine zdržiavať
Dohovor si a udržiavaj kontakt s dôveryhodnou osobou doma
Zanechaj známej alebo dôveryhodnej osobe fotokópiu pasu a aktuálnu fotografiu
V danej krajine maj stále pas pri sebe, nedávaj ho iným osobám
V krajinách EU platí občiansky preukaz, vezmi si ho spolu s pasom
Pokiaľ je to možné, nechávaj si mzdu vyplácať na účet, nie v hotovosti
Neprijímaj od sprostredkovateľa žiadne darčeky alebo pôžičky
Vezmi si so sebou kontakt na slovenské veľvyslanectvo, krízové linky v danej krajine, kontakty na pomáhajúce organizácie.
Peniaze si ulož na viac miest

SLOVENSKO je zdrojovou a tranzitnou krajinou pre obete obchodovania.
Slovensky, ktoré sa stávajú obeťami obchodovania so ženami, odchádzajú prevažne do Nemecka, Rakúska, Holandska, Talianska, Švajčiarska, Anglicka... za ponukou legálnej práce s vysokým zárobkom.
Je im sľúbené zaistenie a vybavenie všetkých dokladov, ktoré súvisia s pobytom v zahraničí. Podmienky a dohody sa neskôr na mieste menia, ženy sú zbavené slobody a dokladov, ktoré súvisia s pobytom v zahraničí a stávajú sa tak obeťami obchodovania. Vyhrážkami a fyzickým týraním sú nútene k otrockej práci a prostitúcii.
Cudzinky, ktoré sú prevádzané cez Slovensko do krajín Európskej únie, pochádzajú najviac z Ukrajiny, Ruska, Bieloruska, Moldavska, Vietnamu, Číny. Sú nalákané falošnými sľubmi, že si ľahko a rýchlo zarobia ako pomocnice v domácnostiach, upratovačky, predavačky, modelky alebo im je ponúknutá svadba do „lepšieho sveta“. Mnohokrát bez platných dokladov a bez pracovného povolenia a povolenia k pobytu, sa ocitnú vo vážnej situácii núdze a ľahko sa stanú obeťami obchodníkov s ľuďmi, na ktorých sú po všetkých stránkach závislé.

SPOLOČNÉ ZNAKY OBCHODOVANIA
Cez hranice alebo v rámci jedného štátu
Násilie alebo vydieranie násilím
Podvod
Zadĺženie /dlžné otroctvo
Zneužitie autority alebo dominantnej pozície
Nútená práca a podmienky novodobého otroctva
OBETE OBCHODOVANIA
Ženy, ktoré dobrovoľne vstúpili do sveta sexbiznisu, ale stretli sa tu s otrockými podmienkami
Obete, ktoré boli podvodom nalákané a oklamané pod zámienkou legálnej práce a potom predané
Obete, ktoré boli unesené a potom predaná do sexuálneho otroctva